নিউজিল্যান্ডে প্রবল বর্ষণে আকস্মিক বন্যায় ভূমিধস
টানা বর্ষণে সৃষ্ট আকস্মিক বন্যায় নিউজিল্যান্ডের সাউথল্যান্ড দ্বীপের বাসিন্দারা চরম দুর্ভোগ পোহাচ্ছেন।







ভারী বর্ষণে বন্যা ও ভূমিধসে প্রাণহানি এড়াতে দ্বীপটিতে জরুরি অবস্থা ঘোষণা করেছে কর্তৃপক্ষ। খবর দ্য গার্ডিয়ান ও আলজাজিরার।




সাউথল্যান্ড দ্বীপ কর্তৃপক্ষ জানিয়েছে, গত ৬০ ঘণ্টায় ওই অঞ্চলে এক হাজার মিলিমিটার (৩৯ ইঞ্চি) বৃষ্টিপাত রেকর্ড করা হয়েছে।
এতে নদ-নদীর পানি উপচে এই ভয়াবহ বন্যা ও ভূমিধসের আশঙ্কা দেখা দিয়েছে।
বুধবার সকালে দ্বীপের গোরে ও মাতাউরা অঞ্চলের নিচু এলাকায় বসবাসরত লোকদের দ্রুত নিরাপদ স্থানে সরে যেতে নির্দেশ দিয়েছে কর্তৃপক্ষ।
প্রত্যন্ত মিলফোর্ড সাউন্ড অঞ্চলে অনেক পর্যটক আটকা পড়েছেন। তাদের সেখান থেকে উদ্ধারে ব্যবস্থা করছে কর্তৃপক্ষ।
সাউথল্যান্ডের জরুরি ব্যবস্থাপনা (ইএমএস) বিভাগের মুখপাত্র জানান, ‍পুরো অঞ্চলের ছয় হাজার বাসিন্দাকে আমরা দ্রুত বন্যাকবলিত এলাকা থেকে বের হওয়ার নির্দেশ দিয়েছি।
এ ছাড়া বন্যাকবলিত এলাকায় দুর্ঘটনা এড়াতে বিদ্যুৎসংযোগ বিচ্ছিন্ন করে দেয়া হয়েছে। স্থানীয় স্কুল ও গির্জাগুলোকে আশ্রয়কেন্দ্র হিসেবে ব্যবহার করা হচ্ছে। বন্যার পানিতে সড়ক ভেঙে যাওয়ায় যোগাযোগ ব্যাহত হচ্ছে।

টানা বর্ষণে সৃষ্ট আকস্মিক বন্যায় নিউজিল্যান্ডের সাউথল্যান্ড দ্বীপের বাসিন্দারা চরম দুর্ভোগ পোহাচ্ছেন।